Augvald - Wikipedia

# Augvald

### Frå Wikipedia – det frie oppslagsverket

Augvald er namnet på ein legendarisk konge frå folkevandringstida som namnet til den viktige vikinggarden Avaldsnes på Karmøy i Rogaland fylke kjem av.

Namnet til Augvald på norrønt språk var Ogvaldr. Namnet hans kan tyda «Den som held folk i age» eller rett og slett «Kystvaktaren» (av ogd, 'kyststrekning'). Staden han budde fekk namn etter kongen, Augvaldsnes som seinare vart til Avaldsnes.

Kong Augvald kjempa mot kong Ferking på Ferkingstad. I det siste slaget på Stavasletta vart kong Augvald drepen. Døtrene hans, som skal ha vore med og kjempa som skjoldmøyer, hoppa i Stolsåna og drukna. Over kvar av gravene deira vart det reist ein bautastein. Desse vert i dag kalla Skjoldmøyane.

## [endre] Bakgrunnsstoff

- Om kong Augvald
- Karmøy, sagaøya i vest

Henta frå «http://nn.wikipedia.org../../../a/u/g/Augvald.html»

Kategoriar: Personar frå norrøn tid | Karmøy

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Deutsch
- English